Individuele deeltitel-kragmeters: Wanneer mag jy? - Jou Geld | Solidariteit WêreldJou Geld | Solidariteit Wêreld
Tuis › 2016-besparings › Individuele deeltitel-kragmeters: Wanneer mag jy?
Individuele deeltitel-kragmeters: Wanneer mag jy?
Ons regspersoon ("body corporate") – 129 eenhede – oorweeg die instelling van individuele elektrisiteitsmeters, want daar is baie inwoners (gulsige elektrisiteitsverbruikers) wat deur ander inwoners se heffings gesubsidieer word. Vertel my asseblief so veel as moontlik oor hierdie kwessie.
Hierdie kwessie word in PMR 33(3) bekyk – soek dit onder die ACTS-oortjie ("tab"). In wese sê dit as die meerderheid van die eienaars dit skriftelik versoek het, moet die trustees afsonderlike meters op die regspersoon se onkoste laat installeer en in stand om elke eenheid en die gemeenskaplike eiendom se verbruik van elektrisiteit, water en gas aan te teken. Die beste manier om hierdie magtiging te verkry, is om na die eienaars te gaan en hulle te vra om 'n skriftelike instruksie aan die trustees te teken en terug te gee. Wanneer dit deur die meerderheid van die eienaars gedoen is, moet die trustees uit die regspersoon se fondse vir die installasie betaal.